proxectonos/corpus_dominio_legal_administrativo_tmp huggingface dataset:
ORDE do 22 de xuño de 1998 pola que se conceden axudas para financiar actividades das confederacións e federacións de pais de alumnos e asociacións de pais de alumnos de centros de educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/08/1998

Por Orde do 4 de marzo de 1998 (DOG do 13 de abril), a Consellería de Educación e Ordenación Universitaria estableceu axudas para financiar actividades das confederacións e federacións de pais de alumnos e asociacións de pais de alumnos de centros de educación especial.
Reunida a comisión prevista no punto 8 da devandita orde, de acordo coa proposta formulada por ela e de conformidade co punto 1 da orde de referencia,
RESOLVO:
Primeiro.-Concederlles, con cargo á aplicación orzamentaria 07.03.322T.483.0, as axudas que se sinalan para financia-las actividades que se indican, ás seguintes confederacións, federacións e asociacións de pais de alumnos:
CONFEDERACIÓNS, FEDERACIÓNS
E ASOCIACIÓNS
IMPORTE
ACTIVIDADES QUE SE VAN
SUBVENCIONAR
-CONFAPA-GALICIA-A CORUÑA
1.552.782
XESTIÓN E CURSOS FORMACIÓN
-CONGAPA-SANTIAGO DE COMPOSTELA
517.818
ACTIVIDADES FORMACIÓN
-FED. PROV. APAS C. PÚBLICOS-A CORUÑA
328.415
XESTIÓN
-FED. PROV. APAS FAPA-A CORUÑA
238.910
XESTIÓN E ORGANIZACIÓN SEMINARIOS
-FED. AUTISMO GALICIA-SANTIAGO DE COMPOSTELA
232.430
XESTIÓN
-FAPACEL-LUGO
261.590
XESTIÓN, ENCONTROS E SEMINARIOS.
-FED. APAS-LUGO
235.670
XESTIÓN E ACTIVIDADES FORMATIVAS
-FED. PROV. APAS C. PÚBLICOS.-OURENSE
258.755
XESTIÓN
-FED. PROV. APAS C. PÚBLICOS-PONTEVEDRA
288.725
XESTIÓN, XORNADAS E CURSOS
-FED. APAS AUTISTAS/PSICÓTICOS-VIGO
231.620
MATER. E PROG. AUTOCONTROL EMOCIO.
-FED. CRISTIANA APAS PONTEVEDRA-VIGO
243.365
XESTIÓN E ORGANIZACIÓN SEMINARIOS
-FED. CATÓLICA COMARCAL APAS-SANTIAGO
DE COMPOSTELA
150.000
XESTIÓN E ACTIVIDADES FORMATIVAS
-FED. COMARC. APAS SALNÉS-VILAGARCÍA
DE AROUSA
125.000
XESTIÓN E ESCOLA DE PAIS
-APACESCO-BETANZOS
71.400
PARQUE INFANTIL
-APA CENTRO SANTIAGO APÓSTOL-A CORUÑA
71.400
XESTIÓN
-ASOC. PROMOCIÓN DO XORDO-A CORUÑA
71.400
XESTIÓN
-ASPANAES-CULLEREDO
71.400
XESTIÓN
-APA CENTRO CARMEN POLO-FERROL
71.400
VIAXES CULTURAIS
-ASOC. ASPAS-APÓSTOL-SANTIAGO DE COMPOSTELA
71.400
MATERIAL DEPORTIVO E VIAXES
-APA CENTRO O PINO-OURENSE
71.400
XESTIÓN
-APA CENTRO O MIÑO-OURENSE
69.550
VIAXES CULTURAIS
-APA JOAQUINA OTERO-A GUARDA
71.400
TALLER DE CERÁMICA
-APA CENTRO JUAN XXIII-MARÍN
71.400
CREACIÓN BIBLIOTECA/VIDEOTECA
-AMENCER-PONTEVEDRA
71.400
XORNADAS PARÁLISE CEREBRAL
-APA JUAN XXIII-PONTEVEDRA
71.400
CREACIÓN BIBLIOTECA/VIDEOTECA
-APA SANTÍSIMO CRISTO-O PORRIÑO
71.400
FESTA FIN DE CURSO
-ASPANAEX-VIGO
71.400
XESTIÓN
-APA SALADINO CORTIZO-VIGO
71.400
XESTIÓN E MATERIAL DEPORTIVO
-APA SAN RAFAEL-VIGO
71.400
VIAXE CULTURAL
-APA MENELA-VIGO
71.400
NATACIÓN
-APA C.E.E.-VILAGARCÍA DE AROUSA
71.400
NATACIÓN
-APA C. OS MECOS-VILANOVA DE AROUSA
71.400
MATERIAL EDUCATIVO
Santiago de Compostela, 22 de xuño de 1998.
Celso Ramón Currás Fernández
Conselleiro de Educación e Ordenación
Universitaria
6661
ORDE do 18 de maio de 1998 pola que se lle dá publicidade á Resolución do 7 de maio de 1998, pola que se retira o recoñecemento de escola de tempo libre á escola de ocio e tempo libre de Portodemouros.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 11/06/1998

A escola de ocio e tempo libre de Portodemouros foi recoñecida como escola de tempo libre pola orde da conselleira de Familia, Muller e Xuventude do 13 de febreiro de 1995 (Diario Oficial de Galicia nº 71, do 11 de abril).
Instruído o correspondente expediente administrativo de conformidade co establecido no artigo 9 do Decreto 313/1995, do 23 de novembro, a conselleira de Familia e Promoción do Emprego, Muller e Xuventude dictou resolución o 7 de maio de 1998, na que se dispón:
Primeiro.-Retirarlle á escola de ocio e tempo libre Portodemouros a acreditación e recoñecemento oficial como escola de tempo libre.
Segundo.-Ordena-la súa eliminación do Rexistro de Escolas de Tempo Libre da Comunidade Autónoma de Galicia, dependente da Dirección Xeral de Xuventude.
O que se publica para o coñecemento xeral.
Santiago de Compostela, 18 de maio de 1998.
Manuela López Besteiro
Conselleira de Familia e Promoción do Emprego, Muller e Xuventude
5380
RESOLUCIÓN do 25 de maio de 1998, complementaria da do 5 de novembro de 1997, da Dirección Xeral de Relacións Laborais, pola que se lles dá publicidade ás festas laborais de carácter local para o ano 1998 correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/06/1998

Como consecuencia da modificación das festas laborais de carácter local levada a cabo polo Concello da Pobra do Caramiñal (A Coruña) e polo Concello de Salvaterra de Miño (Pontevedra) e realizadas -por petición dos concellos- as oportunas rectificacións polas delegacións provinciais da Consellería de Xustiza, Interior e Relacións Laborais, da Coruña e Pontevedra, en Vigo, respectivamente, cómpre face-las correspondentes rectificacións na antedita resolución, publicada no Diario Oficial de Galicia nº 222, do 17 de novembro de 1997, así:
-Na páxina 11.058, no anexo I, calendario laboral, provincia da Coruña, onde di: «68. Pobra do Caramiñal, A: 17 de agosto, Carme dos Pincheiros; 21 de setembro, Luns de Nazareno», debe dicir: «68. Pobra do Caramiñal, A: 24 de agosto, Carme dos Pincheiros; 21 de setembro, Luns de Nazareno».
-Na páxina 11.063, no anexo IV, calendario laboral, provincia de Pontevedra, onde di: «51. Salvaterra de Miño: 8 de xuño, Stmo. Cristo da Victoria; 10 de agosto, San Lourenzo», debe dicir: «51. Salvaterra de Miño: 15 de xuño, Stmo. Cristo da Victoria; 10 de agosto, San Lourenzo».
Santiago de Compostela, 25 de maio de 1998.
Mª José Cimadevila Cea
Directora xeral de Relacións Laborais
5037
ORDE do 14 de xullo de 1998, pola que se modifica a Orde do 7 de xullo de 1997, pola que se establece un programa de axudas ós proxectos empresariais de investimento que contribúan á creación e mantemento de emprego estable.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/07/1998

A experiencia adquirida ó longo da tramitación realizada ata a data dos expedientes presentados ó abeiro da Orde do 7 de xullo de 1997, da Consellería de Economía e Facenda, puxo de manifesto a necesidade de modifica-la dita orde co fin de evitar que calquera expediente que esta incompleto, por falta dalgún documento, estudio ou algunha concreción técnica, financeira ou comercial, impida a
resolución de expedientes con rexistro de entrada posterior e que están completos.
Por todo iso, en virtude das atribucións que teño conferidas
DISPOÑO:
Artigo único.-Suprímese o parágrafo do artigo 2 da Orde do 7 de xullo de 1997, da Consellería de Economía e Facenda, que a continuación se cita:
Os expedientes resolveranse por orde de data de rexistro de entrada.
Os expedientes xa presentados no Instituto Galego de Promoción Económica ó abeiro da citada orde rexeranse polo disposto na presente modificación.
Disposición derradeira.
Esta orde entrará en vigor o mesmo día da súa publicación no Diario Oficial de Galicia
Santiago de Compostela, 14 de xullo de 1998.
José Antonio Orza Fernández
Conselleiro de Economía e Facenda
7122
ORDE do 4 de xuño de 1998 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/06/1998

A Lei 13/1991, do 9 de decembro, de taxas, prezos e exaccións reguladoras da Comunidad Autónoma de Galicia, no seu artígo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda e publicadas no Diario Oficial de Galicia.
Para cumprir con este mandato e despois de emitido o correspondente informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda o público das publicacións editadas por esta consellería que se relacionan no anexo.
2. Estes prezos entenderanse, se é o caso, con IVE incluído.
Santiago de Compostela, 4 de xuño de 1998.
Jesús Pérez Varela
Conselleiro de Cultura, Comunicación Social
e Turismo.
ANEXO
Adolfo Schlosser. Retrospectiva (galego, castelán, inglés): 2.500 ptas.
2511
DECRETO 217/1998, do 17 de xullo, polo que se lle recoñece a galeguidade á entidade galega Asociación Civil Unión Residentes de Outes (Bos Aires-Arxentina).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/07/1998

En virtude do establecido no artigo 3, parágrafo 2º, do Decreto 3/1987, do 8 de xaneiro, publicado no DOG número 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Pública, logo do informe favorable da Secretaría Xeral para as Relacións coas Comunidades Galegas, e logo de deliberación do Consello da Xunta de Galicia na súa reunión do día dezasete de xullo de mil novecentos noventa e oito
DISPOÑO:
Artigo único.-Recoñécese a galeguidade á entidade galega Asociación Civil Unión Residentes de Outes (Bos Aires-Arxentina).
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, dezasete de xullo de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración
Pública
6934
RECURSO de inconstitucionalidade 1880/1989, promovido por Luís Fernández Fernández-Madrid, no seu propio nome e comisionado por outros cincuenta e dous senadores máis, contra a Lei de Galicia 8/1989, do 15 de xuño.
TRIBUNAL CONSTITUCIONAL — I. DISPOSICIÓNS XERAIS — 22/07/1998

O Tribunal Constitucional, por auto do 16 de xuño actual, declarou concluído por falta do obxecto o recurso de inconstitucionalidade número 1880/1989, promovido por Luís Fernández Fernández-Madrid, no seu propio nome e comisionado por outros cincuenta e dous senadores máis, contra a Lei de Galicia 8/1989, do 15 de xuño, de delimitación e coordinación das competencias das deputacións provinciais, do que se publicou a súa incoación no Boletín Oficial del Estado do 25 de outubro de 1989.
Madrid, dezaseis de xuño de mil novecentos noventa e oito.
Álvaro Rodríguez Bereijo
Presidente do Tribunal Constitucional
6932
RESOLUCIÓN do 23 de xuño de 1998, da Delegación Provincial de Pontevedra en Vigo, pola que se fai público o depósito da acta de modificación e dos novos estatutos da Asociación de Empresas Consignatarias de Buques de la Provincia de Pontevedra.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/07/1998

De conformidade co disposto no artigo 4 do Real decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos no mencionado real decreto, faise público que na Sección de Mediación, Arbitraxe e Conciliación desta delegación provincial foron deposirados, ás 10 hora do día 22 de xuño de 1998, a acta de modificación e dos novos estatutos da Asociación de Empresas Consignatarias de Buques de la Provincia de Pontevedra, e a súa modificación consiste no cambio de denominación pasando a chamarse Asociación de Empresas Consignatarias y Estibadoras de Buques de la provincia de Pontevedra, entre outras modificacións, e que abarcan os seguintes ámbitos:
Territorial: provincial.
Profesional: actividades marítimas, portuarias ou afíns.
Asinan a acta de constitución: Benjamín de Francisco Martínez e outro.
Os estatutos depositados poderán ser examindos por calquera persoa interesada.
Vigo, vintetrés de xuño de mil novecentos noventa e oito.
Antonio Coello Bufill
Delegado provincial de Pontevedra en Vigo
6495
ORDE do 20 de xullo de 1998 pola que se lles dá publicidade ás cualificacións correspondentes ás unidades administrativas da Xunta de Galicia incluídas na primeira fase do Programa de Avaliación do Rendemento.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/07/1998

Unha vez completado o proceso de avaliación do rendemento do exercicio 1996 das unidades administrativas incluídas pola Comisión Central de Racionalización Administrativa na primeira fase do programa e celebradas as sesións das comisións de avaliación conforme o disposto no artigo 63 bis da Lei da función pública de Galicia, na modificiación realizada pola Lei 3/1995, do 10 de abril, no Decreto 115/1997, do 2 de maio (DOG nº 94, do 19 de maio) de desenvolvemento e na Orde do 19 de decembro de 1997 da Consellería da Presidencia e Administración Pública (DOG nº 249, do 26 de decembro), cómpre facer públicas as cualificacións das unidades avaliadas.
Polo exposto e conforme a disposición derradeira segunda do Decreto 115/1997 citado,
DISPOÑO:
Primeiro.-Darlle publicidade á cualificación outorgada polas comisións de avaliación ás unidades administrativas da Xunta de Galicia incluídas no anexo e avaliadas na primeira fase do Programa de Avaliación do Rendemento con referencia á xestión do exercicio 1996.
No citado anexo non se inclúen aquelas unidades administrativas ás que as comisións de avaliación non lles outorgaron cualificación por razóns organizativas ou de carácter funcional.
Segundo.-De acordo co establecido no artigo 8 e disposición transitoria primeira do Decreto 115/1997, do 2 de maio, os resultados das avaliacións que se publican na presente orde unicamente poderán ter como efecto a formulación de propostas de modificacións organizativas ou de funcionamento das unidades segundo as recomendacións formuladas polas comisións de avaliación.
Santiago de Compostela, 20 de xullo de 1998.
Dositeo Rodríguez Rodríguez
Conselleiro da Presidencia e Administración Pública
6431
RESOLUCIÓN do 23 de xuño de 1998, da Delegación Provincial de Pontevedra en Vigo, pola que se fai público o depósito da acta de constitución e dos estatutos da Asociación de Empresarios de Arcade-Soutomaior.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/07/1998

De conformidade co disposto no artigo 4 do Real decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos no mencionado real decreto, faise público que na Sección de Mediación, Arbitraxe e Conciliación desta delegación provincial foron depositados a acta de constitución e os estatutos da Asociación de Empresarios de Arcade-Soutomaior, que abarcan os seguinte ámbitos:
Territorial: comarcal.
Profesional: asociación de empresarios.
Asinan a acta de constitución: Elisa Graña Reguera e outros.
Os estatutos depositados poderán ser examinados por calquera persoa interesada.
Vigo, vintetrés de xuño de mil novecentos noventa e oito.
Antonio Coello Bufill
Delegado provincial de Pontevedra en Vigo
6432
RESOLUCIÓN do 16 de xullo de 1998, da Dirección Xeral da Función Pública, pola que se fan públicas as listas para a cobertura, con carácter temporal, mediante o nomeamento de persoal interino, de postos de traballo reservados a funcionarios, reguladas no Decreto 89/1997, do 10 de abril, e correspondentes ós corpos superior, de xestión, administrativo, auxiliar e subalterno da Xunta de Galicia (grupos A, B, C, D e E), de conformidade co punto terceiro da Resolución do 15 de xuño de 1998 (DOG número 117, do 19 de xuño).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/07/1998

Publicada a Resolución do 15 de xuño de 1998(DOG nº117, do 19 de xuño) relativa á publicación das listas para a cobertura, con carácter temporal, mediante o nomeamento de persoal interino, de postos de traballo reservados a funcionarios, reguladas no Decreto 89/1997, do 10 de abril, e correspondentes ós corpos superior, de xestión, administrativos, auxiliar e subalterno da Xunta de Galicia(grupos A, B, C, D e E) e unha vez rematado o prazo previsto no punto terceiro da citada resolución, constatada a existencia dalgúns erros materiais nas listas publicadas por parte da comisión permanente de selección de persoal para a cobertura de postos de traballo reservados a funcionarios, na
súa sesión celebrada o 15 de xullo de 1998, unha vez elevada a correspondente proposta, esta dirección xeral resolve:
Primeiro.- Facer públicas unha vez emendados os erros materiais constatados, as listas para a cobertura con carácter temporal para o nomeamento de persoal interino de postos de traballo reservados a funcionarios, correspondentes ós corpos superior, de xestión, administrativo, auxiliar e subalterno da Xunta de Galicia (grupos A, B, C, D e E) da forma que a continuación se indica:
Anexo I: figuran os solicitantes incluídos nas listas.
Anexo II: figuran os solicitantes excluídos con expresión das causas de exclusión.
Segundo.-Os citados anexos encóntranse expostos nos taboleiros de anuncios da Consellería da Presidencia e Administración Pública e nos das súas delegacións provinciais, no da Delegación Territorial da Consellería de Pesca, Marisqueo e Acuicultura en Vigo, e nos das oficinas comarcais da Xunta de Galicia.
Terceiro.-De conformidade co establecido no apartado terceiro da Resolución do 15 de xuño de 1998 (DOG nº 117, do 19 de xuño), as listas entrarán en vigor a partir do día seguinte ó da publicación da presente resolución no Diario Oficial de Galicia.
Para os efectos de información o teléfono de contacto é o 902 12 00 12 e horarios de 9 a 19 horas de luns a venres e de 9 a 14 horas os sábados.
Cuarto.-Contra a presente resolución poderán os interesados interpoñer recurso ordinario ante o conselleiro da Presidencia e Administración Pública no prazo dun mes a partir da publicación da presente resolución no DOG.
Santiago de Compostela, 16 de xullo de 1998.
Joaquín López-Rúa Soler
Director xeral da Función Pública
6924
RESOLUCIÓN do 29 de maio de 1998, da Delegación Provincial da Coruña, pola que se modifica a programación dos cursos C-7 e C-14 consonte o disposto no artigo 1.3º da Orde do 15 de decembro de 1997 no que se establece a convocatoria pública para a participación na programación de cursos do Plan Autonómico de Formación de Formadores de Formación Profesional Ocupacional de 1998.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 22/07/1998

Á vista do número de solicitudes presentadas para os cursos C-7 e C-14, con base no previsto no artigo 1 punto 3º da Orde do 15 de decembro de 1997
pola que se establece a convocatoria pública para a participación na programación de cursos do Plan Autonómico de Formación de Formadores de Formación Profesional Ocupacional de 1998, esta delegación provincial resolve modifica-la programación provincial da Coruña nos seguintes termos: curso C-7, trasládase á Coruña na primeira quincena do mes de outubro. Curso C-14, atrásase o seu inicio á primeira quincena do mes de outubro.
A Coruña, 29 de maio de 1998.
P.D. (Orde 19-1-1998).
María Rosa Gómez Díaz
Delegada provincial da Coruña
7009
CORRECCIÓN de erros.-Resolución do 15 de xuño de 1998, conxunta da División de Recursos Humanos do Servicio Galego de Saúde e da Escola Galega de Administración Sanitaria, pola que se convocan cursos de formación continua para o persoal de institucións sanitarias dependentes do Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/07/1998

Advertidos erros na dita resolución, publicada no Diario Oficial de Galicia, nº 125, do 1 de xullo de 1998, cómpre face-las seguintes correccións:
- Na páxina 7.429, na base terceira.3, onde di: «ou como interino en vacante»; debe dicir: «ou vínculo de duración superior a un ano».
5291
DECRETO 216/1998, do 17 de xullo, polo que se nomea presidente do Consello da Xuventude de Galicia a José Ramón Rey Couselo.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 23/07/1998

Efectuada pola asemblea xeral do Consello da Xuventude de Galicia, na súa sesión do 13 de xuño
de 1998, a elección do presidente do Consello, resulta necesario que, de conformidade co establecido no artigo 18.3º da Lei 2/1987, do 8 de maio, o Consello da Xunta de Galicia proceda ó nomeamento daquel en virtude da proposta da devandita asemblea.
Polo exposto, por proposta da Consellería da Presidencia e Administración Pública, e logo de deliberación do Consello da Xunta de Galicia na súa reunión do día dezasete de xullo de mil novecentos noventa e oito
DISPOÑO:
Nomear a José Ramón Rey Couselo presidente do Consello da Xuventude de Galicia.
Santiago de Compostela, dezasete de xullo de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
7054
DECRETO 214/1998, do 8 de xullo, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 23/07/1998

En virutde do establecido nos artigos 8, parágrafo terceiro, e 10 f) da Lei 6/1995, do 28 de xuño (DOG nº 133, do 12 de xullo de 1995), pola que se crea
o Consello Económico e Social de Galicia, e nos artigos 8 e 9 e) do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cesen como membros titulares do Consello Económico e Social de Galicia, José Benito Nuñéz López, Julia Martínez González e Ricardo Varela Sánchez, e como membros suplentes do CES, Juan Fontenla Fernández, Carlos Álvarez Muñoz, José Manuel Pose Mesura e Manuel García González, de acordo coa proposta do Sindicato UGT-Galicia.
Santiago de Compostela, oito de xullo de mil novecentos noventa e oito.
Manuel Fraga Iribarne
Presidente
7032
DECRETO 215/1998, do 8 de xullo, polo que se nomean varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 23/07/1998

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño (DOG nº 133, do 12 de xullo de 1995), polo que se crea o Consello Económico e Social de Galicia, e nos artigos 8 e 10 do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Desígnase como membros titulares do Consello Económico e Social de Galicia, a Ignacio Pérez Calzado, Delia Irene Martínez Conde e José Carlos Rodríguez del Río, e como membros suplentes do CES a Mar Alfonsín Madrigal, José Tomé Roca, Rosa Arcos Caamaño e Eusebio Oreona Martínez, de acordo coa proposta do Sindicato UGT-Galicia.
Santiago de Compostela, oito de xullo de mil novecentos noventa e oito.
Manuel Fraga Iribarne
Presidente
7037
CORRECCIÓN de erros.-Orde do 9 de xuño de 1998 pola que se conceden axudas para a realización de accións de integración laboral e estímulo de formación empresarial dos alumnos que rematan estudios de formación profesional regrada ou de educación secundaria obrigatoria no curso 1997-1998, cofinanciadas polo Fondo Social Europeo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/07/1998

Advertido erro no texto da citada orde, publicada no DOG nº 125, do 1 de xullo de 1998, cómpre face-la seguintes correccións:
Primeiro: na páxina 7.427, no anexo I onde di: «Asociación Xerfa1.»; debería dicir: «Asociación Xerfa».
Segundo: na páxina 7.427, no anexo I onde di: «239.500 pesetas»; debería dicir: «1.239.500 pesetas».
7050
CORRECCIÓN de erros.-Orde do 8 de xuño de 1998 pola que se establece o procedemento para a obtención das tarxetas de identidade profesional náutico-pesqueira.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 23/07/1998

Advertidos erros na devandita orde publicada no Diario Oficial de Galicia nº 119, do 23 de xuño de 1998, procédese a efectua-las seguintes correcions:
Na páxina 6.998, artigo 9, punto tres, onde di: «Fotocopia da 1ª folla da libreta de inscrición marí
tima», debe dicir: «Focopia compulsada da 1ª folla da libreta de inscrición marítima».
Na páxina 6.999, artigo 10, punto cinco, onde di: «Da libreta de inscrición marítima, fotocopias da:1ª folla, da sección de titulación e da sección de recoñecemento médico», debe dicir: «Da libreta de inscrición marítima, fotocopias compulsadas da: 1ª folla, da sección de titulación e da sección de recoñecemento médico».
Na páxina 6.999, artigo 11, punto tres, onde di: «Da libreta de inscrición marítima, fotocopias da:1ª folla, da sección de titulación e da sección de recoñecemento médico», debe dicir: «Da libreta de ins
crición marítima, fotocopias compulsadas da:1ª folla, da sección de titulación e da sección de recoñecemento médico».
Así mesmo, debe inserirse o final do anexo I, o modelo de tarxeta de identidade náutico-pesqueira.
Na páxina 7.000, anexo II, apartado «Documentación que se presenta» epígrafe «Documentación común», onde di: «dúas fotografías» debe dicir: «unha fotografía».
Na páxina 7.000, anexo II, apartado «Documentación que se presenta» epígrafe «Duplicado», onde di: «Fotocopia das follas da libreta onde apareza a titulación e o recoñecemento médico», debe dicir: «Fotocopia compulsada das follas da libreta onde apareza a titulación e o recoñecemento médico».
6064
RESOLUCIÓN do 14 de xullo de 1998, do tribunal designado para xulga-las probas de constatación da capacitación profesional para o exercicio das actividades de transportista por estrada, axencia de transporte de mercadorías, transitario e almacenista-distribuidor, convocado por Resolución do 29 de decembro de 1997, da Dirección Xeral de Transportes (DOG do 31 de decembro), pola que se elevan a definitivas as listas provisionais de aprobados e se ordena a súa publicación nas materias que se establecen no punto primeiro desta resolución.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/07/1998

Este tribunal resolveu:
Primeiro.- Elevar a definitivas e publica-las listas de aprobados das actividades de transportista por
estrada; axencia de transporte, transitario e almacenista-distribuidor, que se atopan expostas nos taboleiros de anuncios da Dirección Xeral de Transportes, nas delegacións provinciais da Consellería de Politica Territorial, Obras Públicas e Vivenda e nos servicios proviciais de Transportes.
Segundo.- Contra esta resolución os interesados poderán interpoñer recurso ordinario nun prazo dun mes, contado a partir da súa publicación no Diario Oficial de Galicia, perante o conselleiro de Política Territorial, Obras Públicas e Vivenda, conforme o establecido no artigo 114 da Lei 30/1992, do 26 de novembro.
Santiago de Compostela, 14 de xullo de 1998.
Juan Carlos Villarino Tejada
Presidente do tribunal
6696
ORDE do 5 de xuño de 1998 pola que se autoriza a permuta dos puntos de fondeo entre as bateas S.E. número 3 e Figueiro número 3 .
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 20/07/1998

Visto o expediente instruído por petición de Guadalupe Somoza Cacabelos, con DNI nº 35.433.028, e Manuel Vázquez Vilar, con DNI nº 35.404.090, polo que solicitan permuta-los puntos de fondeo entre os viveiros:
Nome do viveiro: S.E. nº 3.
Titular: Guadalupe Somoza Cacabelos.
Situación: Cambados, polígono A, cuadrícula nº 51.
Cultivo: mexillón.
Vixencia: 25-6-2005.
Nome do viveiro: Figueiro nº 3.
Titular: Manuel Vázquez Vilar.
Situación: Cambados, polígono G, cuadrícula nº 52.
Cultivo: mexillón.
Vixencia: 5-4-2005.
Tendo en conta os informes do Servicio de Protección de Recursos, e por proposta da Dirección Xeral de Recursos Mariños, conforme os artigos 11 e 12 do Decreto 406/1996, do 7 de novembro (DOG nº 228), considerando que na tramitación do expediente se verificaron tódalas dilixencias procedentes nestes casos, esta consellería resolve acceder á permuta dos puntos de fondeo solicitada, quedando a situación e vixencia dos viveiros na orde seguinte:
Nome do viveiro: S.E nº3.
Titular: Guadalupe Somoza Cacabelos.
Situación: Cambados, polígono G, cuadrícula nº 52.
Cultivo: mexillón.
Vixencia: 5-4-2005.
Nome do viveiro: Figueiro nº 3.
Titular: Manuel Vázquez Vilar.
Situación: Cambados, polígono A, cuadrícula nº 51.
Cultivo: mexillón.
Vixencia: 25-6-2005.
Os traslados das bateas á novas localizacións, contarán coa pertinente autorización dos organismos competentes na materia.
O fondeo realizarase no prazo máximo de seis meses contado desde a publicación da presente orde.
A data do fondeo deberá serlle comunicada con antelación suficiente á Delegación Comarcal desta consellería en Vilagarcía de Arousa, para os efectos de que este se realice baixo a supervisión e control de persoal técnico do Servicio de Protección de Recursos.
Contra esta resolución, que esgota a vía administrativa, poderase interpoñer recurso contencioso administrativo na forma e prazo previstos no artigo 57 e seguintes da Lei reguladora da xurisdicción contencioso-administrativa, do 27 de decembro de 1956.
Santiago de Compostela, 5 de xuño de 1998.
Amancio Landín Jaráiz
Conselleiro de Pesca, Marisqueo e Acuicultura
6389
ORDE do 25 de xuño de 1998 pola que se aproba o cambio de dominio dunha batea de cultivo de mexillón denominada Filgia número 1, a favor de Josefa Collazo Ordóñez.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 17/07/1998

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59.3º da Lei 6/1993, do 11 de maio, de pesca de Galicia (DOG nº 101, do 31 de maio) e no artigo 10 do Decreto 406/1996, do 7 de novembro (DOG nº 228, do 21 de novembro) e que foi acreditada a transmisión de dereitos invocada e aboado o imposto correspondente.
Esta consellería, en virtude das atribucións conferidas, á vista do informe favorable do Servicio Técnico-Xurídico, acordou acceder ó solicitado, proclamando a nova titularidade da concesión e do establecemento que se relaciona a continuación:
Denominación da batea: Filgia nº 1.
Cultivo: mexillón.
Localización: Caramiñal E, cuadrícula 48.
Data da concesión: 8-3-1972.
Data de finalización da última prórroga: 8-4-2002.
Anteriores concesionarios: Enrique Collazo Rial (33.082.433) e Manuel Ordóñez Fernández (33.073.967).
Nova titular da concesión e batea: Josefa Collazo Ordóñez (33.191.058).
A nova titular queda subrogada nos mesmos dereitos e obrigas dos anteriores concesionarios, así como obrigada ó cumprimento das disposicións legais vixentes que lle sexan aplicables e de rango suficiente.
A Coruña, 25 de xuño de 1998.
P.D. (Orde 27-6-1990)
María José Cancelo Baquero
Delegada territorial da Coruña
6225
ORDE do 26 de xuño de 1998 pola que se nomea un vocal da mesa provincial de Ourense de control e seguimento da renda de integración social de Galicia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 17/07/1998

Os artigos 36 e 37 da Lei 9/1991, do 2 de outubro, galega de medidas básicas para a inserción social, en concordancia co artigo 80 do Decreto 374/1991, do 24 de outubro, polo que se desenvolve a Lei 9/1991, do 2 de outubro, dispoñen a constitución dunha mesa a nivel provincial en cada unha das provincias da Comunidade Autónoma, que actuará como órgano superior de control e seguimento da aplicación da renda de integración social de Galicia e que estará integrada, entre outros membros, por sete representantes da Administración autonómica.
As normas de organización e funcionamento interno da mesa autonómica da renda de integración social publicadas no Diario Oficial de Galicia con data do 23 de outubro de 1992, que rexerán tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e substitucións de tódolos membros da mesa se publicarán no Diario Oficial de Galicia.
Na súa virtude, no Diario Oficial de Galicia do 14 de abril de 1997 faise pública a composición das mesas autonómica e provincial de control e seguimento da renda de integración social de Galicia. Posteriormente foille comunicada a esta consellería proposta da Dirección Xeral de Servicios Sociais, acordando substituír un dos actuais vocais representantes da Administración autonómica.
En consecuencia, en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo único.-Nomear en representación da Administración autonómica a José Selas Souto, secretario da Delegación Provincial da Consellería de Sanidade e Servicios Sociais en Ourense, vocal titular da mesa provincial de Ourense de control e seguimento da renda de integración social de Galicia, en substitución de Paulino González Rodríguez.
Santiago de Compostela, 26 de xuño de 1998.
Celso Currás Fernández
Conselleiro de Sanidade e Servicios Sociais,
encargado do despacho por ausencia do seu titular
(Decreto 173/1998, do 18 de xuño, DOG do día 19)
6398
RESOLUCIÓN do 16 de xullo de 1998, da Dirección Xeral do Servicio Galego de Promoción da Igualdade do Home e da Muller, pola que se procede á adxudicación de bolsas de especialización para a realización de estudios sobre a muller e a igualdade de oportunidades entre mulleres e homes de Galicia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 17/07/1998

Por Orde do 3 de marzo de 1998, da Consellería de Familia e Promoción do Emprego, Muller e Xuventude, convocáronse 3 bolsas ou axudas económicas de especialización para a realización de estudios sobre a muller e a igualdade de oportunidades entre mulleres e homes en Galicia.
A base sexta da devandita orde atribúelle á directora xeral do Servicio Galego de Promoción da Igualdade do Home e da Muller a resolución de adxudicación delas.
Observados os trámites establecidos na orde de convocatoria e á vista da proposta definitiva elevada pola comisión de selección prevista nela,
RESOLVO:
Adxudicárlle-las bolsas ás/ós beneficiarias/os que figuran no anexo á presente resolución:
A presente resolución ponlle fin á vía administrativa e contra ela poderase interpor recurso contencioso-administrativo, no prazo de dous meses contados desde o día seguinte ó da súa publicación, logo de comunicación a este órgano, de conformidade co establecido no artigo 58 da Lei reguladora de xurisdicción contencioso-administrativa, do 27 de decembro de 1956, no artigo 110.3º e nas disposicións adicionais décima e décimo primeira da Lei 30/1992, do 26 de novembro, de réxime xurídico das administración públicas e do procedemento administrativo común.
Disposición derradeira
A presente resolución entrará en vigor ó día seguinte o da súa publicación no Diario Oficial de Galicia.
Santiago de Compostela, 16 de xullo de 1998.
Ana Gallego Castro
Directora do Servicio Galego de Promoción
da Igualdade do Home e da Muller
ANEXO
Ana Sánchez Bello. 32.795.455-P.
Carmen Rodríguez Freire. 32.669.769-V.
Ángeles Pérez Fiuza. 32.754.747-X.
6734
RESOLUCIÓN do 15 de xullo de 1998 pola que se concede a Medalla de Galicia na súa categoría de prata.
PRESIDENCIA — III. OUTRAS DISPOSICIÓNS — 17/07/1998

Examinado o expediente relativo á concesión da Medalla de Galicia na súa categoría de prata, e visto
o dictame emitido pola comisión asesora previsto no artigo 3.2º do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, en virtude das competencias que me confire o referido decreto,
RESOLVO:
Concederlle a Medalla de Galicia na súa categoría de prata a Gabino Castro Gil.
Santiago de Compostela, 15 de xullo de 1998.
Manuel Fraga Iribarne
Presidente
6486
RESOLUCIÓN do 6 de xullo de 1998 pola que se convoca un curso de verán sobre a nova Lei da xurisdicción contencioso-administrativa.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/07/1998

Dentro do plan de actividades da Escola Galega de Administración Pública para 1998 e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócase un curso de verán sobre a nova Lei da xurisdicción contencioso-administrativa, que deberá desenvolverse conforme as seguintes bases:
1. Obxectivos.
Mellora-la formación dos asistentes sobre os aspectos máis esenciais da nova Lei da xurisdicción contencioso-administrativa.
2. Contido.
Trataranse, entre outros, estes temas:
-Consideracións xerais sobre a nova lei e a xustificación da reforma.
-Ámbito, órganos e competencias da nova orde xurisdiccional contencioso-administrativa.
-Obxecto do proceso contencioso-administrativo.
-O procedemento: procedemento en primeira ou única instancia.
-O procedemento: a execución das sentencias.
3. Destinatarios.
Persoal ó servicio de calquera das administracións públicas galegas e interesados en xeral.
4. Desenvolvemento.
-Horario: mañá e tarde.
-Lugar e datas: o curso convocado terá lugar no salón Noray do Hotel Sada Marina (en Sada-A Coruña), os días 27 e 28 de xullo.
5. Inscrición.
-Prazo: remata o xoves, día 23 de xullo de 1998.
-Tramitación de solicitudes: as solicitudes irán dirixidas ó director da Escola Galega de Administración Pública Polígono das Fontiñas, rúa de Madrid, 2-4, 15707 Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 37.
-Número de prazas: limitado á capacidade do local.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión chamando, a partir do día 20 de xullo, por teléfono de 10 a 14 horas, ós seguintes números: 981 54 62 39 ou 981 54 60 40.
6. Modificacións.
A EGAP reserva para si a facultade de interpretar e de resolve-las incidencias que puidesen xurdir no desenvolvemento deste curso, así como a de cancelalo se o escaso número de solicitudes non xustificase a súa realización.
7. Certificación de asistencia.
Entregaráselles, ó remate deste curso, a aqueles asistentes que concorresen asiduamente a este, cando a súa inasistencia non sexa igual ou superior ó 15% das horas lectivas programadas e, expresarase neste documento, a natureza da actividade e as datas da súa realización.
Santiago de Compostela, 6 de xullo de 1998.
Domingo Bello Janeiro
Director da Escola Galega de Administración
Pública
6653
ORDE do 3 de xuño de 1998 pola que se autoriza o uso, nos centros docentes públicos e privados, de novos materiais curriculares derivados do proxecto editorial para o segundo ciclo de educación primaria da editorial Oxford University Press, aprobado por Orde do 1 de febreiro de 1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/07/1998

Por Orde do 1 de febreiro de 1995 (DOG do 1 de marzo) foi aprobado o proxecto da editorial Oxford University Press da área de lingua estranxeira: inglés para o segundo ciclo de educación primaria.
A devandita editorial elaborou novos materiais curriculares desenvolvidos a partir do proxecto editorial aprobado pola orde antes mencionada. Por isto, unha vez supervisadas as mostras significativas correspondentes a estes novos materiais Fantastic Fanfare 1 e 2, en virtude do establecido no Decreto 89/1993, do 19 de abril e a Orde do 15 de novembro de 1994, esta consellería
DISPÓN:
Primeiro.-Autoriza-lo uso, nos centros docentes, dos novos materiais Fantastic Fanfare 1 e 2 da área de lingua estranxeira: inglés para o segundo ciclo de educación primaria, correspondente ó proxecto da editorial Oxford University Press aprobado por Orde do 1 de febreiro de 1995.
Segundo.-Os materiais curriculares deberán reflectir esta autorización nos termos establecidos na Orde do 15 de novembro de 1994, mencionando a orde de aprobación do proxecto e a presente orde.
A presente orde entrará en vigor a partir do día seguinte ó da súa publicación no Diario Oficial de Galicia.
Santiago de Compostela, 3 de xuño de 1998.
Celso Currás Fernández
Conselleiro de Educación e Ordenación
Universitaria
6037
ORDE do 3 de xuño de 1998 pola que se autoriza o uso, nos centros docentes públicos e privados, de novos materiais curriculares derivados do proxecto editorial para o primeiro ciclo de educación secundaria obrigatoria da editorial McGraw-Hill/Interamericana de España, aprobado por Orde do 28 de outubro de 1996.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/07/1998

Por Orde do 28 de outubro de 1996 (DOG do 29 de novembro) foi aprobado o proxecto da editorial McGraw-Hill/Interamericana de España da área de tecnoloxía para o primeiro ciclo de educación secundaria obrigatoria.
A devandita editorial elaborou novos materiais curriculares desenvolvidos a partir do proxecto editorial aprobado pola orde antes mencionada. Por isto, unha vez supervisadas as mostras significativas correspondentes a estes novos materiais, en virtude do establecido no Decreto 89/1993, do 19 de abril e a Orde do 15 de novembro de 1994, esta consellería
DISPÓN:
Primeiro.-Autoriza-lo uso, nos centros docentes, dos novos materiais da área de tecnoloxía para o primeiro ciclo de educación secundaria obrigatoria, correspondente ó proxecto da editorial McGraw-Hill/Interamericana de España aprobado por Orde do 28 de outubro de 1996.
Segundo.-Os materiais curriculares deberán reflectir esta autorización nos termos establecidos na Orde do 15 de novembro de 1994, mencionando a orde de aprobación do proxecto e a presente orde.
A presente orde entrará en vigor a partir do día seguinte ó da súa publicación no Diario Oficial de Galicia.
Santiago de Compostela, 3 de xuño de 1998.
Celso Currás Fernández
Conselleiro de Educación e Ordenación
Universitaria
6040
ORDE do 3 de xuño de 1998 pola que se autoriza o uso, nos centros docentes públicos e privados, de novos materiais curriculares derivados do proxecto editorial para o segundo ciclo de educación primaria da editorial Oxford University Press, aprobado por Orde do 28 de outubro de 1996.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/07/1998

Por Orde do 28 de outubro de 1996 (DOG do 29 de novembro) foi aprobado o proxecto da editorial Oxford University Press da área de lingua estranxeira: inglés para o segundo ciclo de educación primaria.
A devandita editorial elaborou novos materiais curriculares desenvolvidos a partir do proxecto editorial aprobado pola orde antes mencionada. Por isto, unha vez supervisadas as mostras significativas correspondentes a estes novos materiais Top Class, en virtude do establecido no Decreto 89/1993, do 19 de abril e a Orde do 15 de novembro de 1994, esta consellería
DISPÓN:
Primeiro.-Autoriza-lo uso, nos centros docentes, dos novos materiais Top Class da área de lingua estranxeira: inglés para o segundo ciclo de educación primaria, correspondente ó proxecto da editorial Oxford University Press aprobado por Orde do 28 de outubro de 1996.
Segundo.-Os materiais curriculares deberán reflectir esta autorización nos termos establecidos na Orde do 15 de novembro de 1994, mencionando a orde de aprobación do proxecto e a presente orde.
A presente orde entrará en vigor a partir do día seguinte ó da súa publicación no Diario Oficial de Galicia.
Santiago de Compostela, 3 de xuño de 1998.
Celso Currás Fernández
Conselleiro de Educación e Ordenación
Universitaria
6035
ORDE do 3 de xuño de 1998 pola que se autoriza o uso, nos centros docentes públicos e privados, de novos materiais curriculares derivados do proxecto editorial para o primeiro ciclo de educación primaria da editorial Rodeira-Grupo Edebé, aprobado por Orde do 1 de febreiro de 1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/07/1998

Por Orde do 1 de febreiro de 1995 (DOG do 1 de marzo) foi aprobado o proxecto da editorial Rodeira-Grupo Edebé da área de lingua e literatura galega para o primeiro ciclo de educación primaria.
A devandita editorial elaborou novos materiais curriculares desenvolvidos a partir do proxecto editorial aprobado pola orde antes mencionada. Por isto, unha vez supervisadas as mostras significativas
correspondentes a estes novos materiais, en virtude do establecido no Decreto 89/1993, do 19 de abril e a Orde do 15 de novembro de 1994, esta consellería
DISPÓN:
Primeiro.-Autoriza-lo uso, nos centros docentes, dos novos materiais da área de lingua e literatura galega para o primeiro ciclo de educación primaria, correspondente ó proxecto da editorial Rodeira-Grupo Edebé aprobado por Orde do 1 de febreiro de 1995.
Segundo.-Os materiais curriculares deberán reflectir esta autorización nos termos establecidos na Orde do 15 de novembro de 1994, mencionando a orde de aprobación do proxecto e a presente orde.
A presente orde entrará en vigor a partir do día seguinte ó da súa publicación no Diario Oficial de Galicia.
Santiago de Compostela, 3 de xuño de 1998.
Celso Currás Fernández
Conselleiro de Educación e Ordenación
Universitaria
6036
RESOLUCIÓN do 30 de xuño de 1998, da Dirección Xeral de Universidades, pola que se fai pública a composición da comisión avaliadora das axudas convocadas para accións de apoio económico ós estudiantes universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/07/1998

Por orde do 27 de marzo de 1998 (DOG nº 65, do 6 de abril), convócanse axudas para accións de apoio económico ós estudiantes universitarios matriculados nunha das tres universidades galegas durante o curso 1997/1998, así como para os galegos que residan fóra de Galicia e os seus descendentes que queiran cursar estudios universitarios nunha das tres universidades galegas no curso 1998-99, establecéndose que a Dirección Xeral de Universidades procederá a nomear unha comisión avaliadora, facendo pública a súa composición con anterioridade á resolución da convocatoria.
Por todo iso, esta dirección xeral
RESOLVEU:
Facer pública a composición da comisión avaliadora das axudas para accións de apoio económico ós estudiantes universitarios, que queda integrada polas persoas que a continuación se relacionan:
-Presidente: Eleutino Álvarez Álvarez, subdirector xeral de Universidades.
-Vocais:
Manuel González Sarceda, vicerrector de estudiantes da Universidade da Coruña.
Blanca-Ana Roig Rechou, vicerrectora de estudiantes da Universidade de Santiago de Compostela.
Juan Manuel Suárez Creo, vicerrector de docencia e alumnado da Universidade de Vigo.
Xavier Valiño García, xefe do Servicio de Coordinación do Sistema Universitario da Dirección Xeral de Universidades.
-Secretaria, que actuará con voz e voto: Elena Goldar Pazos, funcionaria do Servicio de Coordinación do Sistema Universitario.
Santiago de Compostela, 30 de xuño de 1998.
José Eduardo López Pereira
Director xeral de Universidades
5539
RESOLUCIÓN do 30 de xuño de 1998 pola que se emprazan as partes interesadas no recurso 01/0000734/1998, interposto por Ana María García Veira.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 08/07/1998

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso interposto por Ana María García Veira contra a Resolución do 30 de marzo de 1998, da Escola Galega de Administración Pública (Diario Oficial de Galicia do 6 de abril), sobre convocatoria de seis cursos de perfeccionamento de xefes de negociado da Xunta de Galicia, esta escola resolve ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazados para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 30 de xuño de 1998.
Domingo Bello Janeiro
Director da Escola Galega de Administración
Pública
6460